Travel bug hotel

Et travel bug-hotel er en cache der af sin ejer er udset til at kunne rumme et antal travel bugs, hvilket som regel vil sige at den temmelig stor. Ideen er at cachen skal være et egnet stop for en travel bug som er ude at rejse langt. Sådan et hotel ligger fortrinsvis et sted der er bekvemt for geocachere på langfart, ikke mindst ved lufthavne og ved motorvejsrastepladser.

Somme tider har cacheejeren sat som betingelse at man kun må tage en travel bug ud af hotellet hvis man lægger en anden travel bug (eller en geocoin) i stedet. Den slags hoteller har meget lavere omsætning i travel bugs end dem hvor man frit kan lægge og tage travel bugs. En travel bug som er blevet indsat i et sådant hotel, kan ofte se frem til at sidde fast længe. Den slags hoteller kaldes derfor også lidt spøgende for travel bug-fængsler. Der er mange erfarne geocachere som ignorerer de begrænsninger og behandler et fængsel på samme måde som et åbent hotel.

Et travel bug-hotel er et eksempel på en Temacache serie.

Se også geocoin bank.